മാവുങ്കാല് പെരിയ പാതയിലെ പുല്ലൂര് പാലത്തിന്റെ കൈവരികള് തകര്ന്നിട്ട് ഒരു വര്ഷമാവുന്നു അടിയന്തരമായി പരിഹാരം കാണണമെന്ന് ആര് ടി ഒ എന്ഫോഴ്സ്മെന്റ് കാസര്കോട്: www.kasargodvartha.com 06.09.2021 പുല്ലൂര് പാലത്തിന്റെ കൈവരികള് തകര്ന്നതിനെത്തുടര്ന്നുള്ള അപകടാവസ്ഥയ്ക്ക് ഉടന് പരിഹാരം കാണണമെന്ന് ആവശ്യപ്പെട്ട് ആര്ടിഒ എന്ഫോഴ്സ്മെന്റ്. മാവുങ്കാല് പെരിയ പാതയിലെ പുല്ലൂര് പാലത്തിന്റെ കൈവരികള് തകര്ന്നിട്ട് ഒരു വര്ഷം കഴിഞ്ഞെങ്കിലും വേണ്ട പരിഹാരം കാണുന്നില്ലെന്നാണ് നാട്ടുകാരുടെ പരാതി. കഴിഞ്ഞവര്ഷമായിരുന്നു ടൈല്സുമായി വന്ന കണ്ടെയ്നര് ലോറി മറിഞ്ഞു കൈവരികള് തകര്ന്നത്.നാട്ടുകാര് ബന്ധപ്പെട്ടവരെ അറിയിച്ചിട്ടും ഇതുവരെയും കൈവരി നന്നാക്കുവാന് തയ്യാറായിട്ടില്ലെന്നാണ് ആക്ഷേപം.എന്നാല് എന്ഫോഴ്സ്മെന്റ് ആര്ടിഒ ഡേവിഡ് എം ടിയുടെ നിര്ദേശപ്രകാരം ജില്ലയിലെ വിവിധ ബ്ലാക് സപോടുകള് സന്ദര്ശിക്കുന്നതിന്്റെ ഭാഗമായി കൈവരിയുടെ പൊട്ടിയ ഭാഗത്ത് താല്ക്കാലികമായി റിബണ് കെട്ടി വേര്തിരിച്ചിട്ടുണ്ട്.സ്കോഡ് ഉദ്യോഗസ്ഥന്മാരായ എം വി ഐ ചന്ദ്രകുമാര്, എഎംവിഐ പ്രവീണ്കുമാര്, വിജേഷ് ടി വി, ഡ്രൈവര് മനോജ് എന്നിവരുടെ നേതൃത്വത്തിലാണ് സ്ഥലം സന്ദര്ശിച്ച് നടപടിയെടുത്തത്. 6 വരി പാതയുടെ ജോലികള് ആരംഭിച്ച സാഹചര്യത്തില് റോഡുകളുടെ നിലവിലെ സുരക്ഷ കണക്കിലെടുത്താണ് ഈ തീരുമാനം. എന്നാല് ഇതിന് സ്ഥിരമായ ഒരു പരിഹാരം എത്രയും പെട്ടന്ന് വേണമെന്നാണ് നാട്ടുകാരുടെ ആവശ്യം.